السلام عليكم
ممنوع واحد يدخل عيونة كبار
اليعيل بواحد الحگ يوگع اعليه
بقوانين العشاير ماله تبديل
فقط بس امر خالف هالقوانين
عيونك الهه حگ ابرغم متعيل
ولا تحزن لان عيونك ازغار
وليظوجك كلام القال والقيل
مو كلمن عيونه اكبار حلوات
اكو ازغار وسحر نظراتهه تشيل
على الموال تغفه الناس مرات
وعلى عيونك غفت كل المواويل
لان بيهن سحر ما شاله سحار
ولعيونك وجوب انسوي تحليل
عيون الناس كلهه تصب الدموع
اذا ماكو امر لحزانهه ايزيل
وانته اعيونك امدوخات العقول
لان منهن ندى مو دمعة التسيل
ومو كلشي چبير احله امن الزغير
وانطيك الدليل ابلايه تظليل
الشمس كلش چبيره وچذب تنشال
وچذب موجود نور النورهه ايقيل
لكن بالصرايف من يجي الليل
احله امن الشمس نور القناديل
عالبلبل الفيل شگد كبر بي
لچن الاحله ياهو البلبل الفيل
عناگيد العنب صح طيبه الكبار
لچن اطيب طعم طعم الشناشيل
طول اقماش جيبه ومده بالگاع
ومناديل انته مدهه ازغار بشليل
وخل دمعك يسيل وشوف الدموع
مو تركض ركض يم المناديل
وما ظمن اعليك اعيونك ازغار
لچن حلوات والله بغير تؤيل
القصيدة للشاعر
احسان القريشي
وتحياتي الكم